Flade batterier |
Posted on 1. september 2013 by Christina Skarø
Sidste uge har drænet mig fuldstændigt for energi.
Tænk sig hvor uforskammet min krop egentlig er?! Hvad bilder den sig egentlig ind at te sig sådan? Jeg glæder mig eminent til hver dag på jobbet, og så forråder den mig sådan? Jeg er træt, sover tungt, mangler beatet, som normalt får mig ud af starthullet, som den første. Hvem fanden fik lige trukket dét batterie ud af r….. på mig?
Jeg har lige holdt den dejligste ferie – og alligevel føles det som om, at jeg langt fra er ladet op. Måske det egentlig bare er hverdagen herhjemme i denne tid. Henrik har travlt, jeg har en del rejsedage, ungernes fritidsinteresser er kickstartet – så det hele går op i logistik (igen) – og ganske lidt tid er der til det sjove.
Vi droppede weekenden herhjemme og tog i stedet til Vesterhavet. Tre dage i Vejers er næsten som en uges ferie herhjemme. Efteråret viste en brøkdel af sine luner og fik rusket godt op i både sand og hav, så jeg for alvor fik blæst besværet og trætheden ud af systemet. Den rå natur er altså helt vidunderlig.
Nu handler det blot om, at holde på bare en smule af den fornyede energi… Har I noget at give af? Jeg er selvskreven som modtager.
This entry was posted in Efterår, Familie, Vesterhavet. Bookmark the permalink.
← Vinderen af Lene Holme Samsøe´s strikkebøger
Ida september →
6 thoughts on “Flade batterier”
Tulle trut says:
1. september 2013 at 18:46
Jeg har desværre ikke noget energi i overskud, men hvis du finder en god opskrift på det må du gerne sende den min vej 🙂
Sikke et smukt billede…. elsker vesterhavet også i efteråret
2. september 2013 at 6:19
Ha ha – øm – det bliver svært… men ja – Vesterhavet er bare smukt. Man kan ligesom se sandet flyve omkring i vinden på billedet.. det er så fint!
1. september 2013 at 18:49
Åh, sådan synes jeg faktisk ofte det er efter en sommerferie – når man lige er kommet i gang. Og så er der langt til næste ferie! Håber, at energien vender tilbage inden. Og sikke et smukt billede.
2. september 2013 at 6:20
Hejsa Anna – du har nok ret – og måske er det også omskiftningen i vejret, man kan fornemme… Energien skal nok returnere! Tak 🙂 Billedet er så fint.. et hurtigt klik og så blev det alligevel så fint.
2. september 2013 at 15:23
Sender dig mange knus og kram ;O)….det er hvad jeg selv har i overskud, og det må du gerne få. Godt i trak stikket ud og kom afsted, hvor ser det skønt ud. Kh Helle
27. september 2013 at 21:23
En tur i den friske luft i den danske natur kan gøre utroligt meget. Fatter ikke alle de folk der tager syd på for at genoplade batterierne, når man kan gøre det herhjemme 🙂
Btw rigtigt flot billede.